
Itonama 


Itonama je malena izolirana samostalna jezična porodica i indijanski narod iz sjeveroistočne Bolivije, u 
departmanu Beni u provincijama Itenez i Mamore, napose duž rijeke Itonama, pritoke Guapore. Itoname su 
sjedilačko i agrikulturno stanovništvo, dobri kanuisti i tkalci pamučnog tekstila. -Jezik i pleme Itonama 
jedini su članovi porodice. 1998. bilo ih je (5,090) 

Jezik 


Jezik itonama (machoto) govori se u bolivijskoj provinciji Beni od kojih 200 govornika (vidi Sub-tronco 
Paezano - Lengua Itonama (http://www.proel.org/mundo.html)) 


Život i običaji 


Rana populacija Itonama (1700.) iznosila je oko 6,000, a danas između 2,000 i 5,000, od kojih mnogi žive 
po gradovima Magdalena, San Ramon i Huacaraje. Itoname su u povijesti izgubili mnogo populacije. 
Godine 1720. mestici su odveli u ropstvo oko 2,000 njihovih članova. Kroz 18. stoljeće mnogi žive na misiji 
Santa Magdalena. Tradicionalno djeca hodaju gola sve do puberteta, nakon čega mlade žene počinju nositi 
pregače, a muškarci košulje od pamuka ili tape. Žene Itonama poznate su po vještini tkanja pamuka. Oružje 
muškaraca su luk i strijela, bola i praćka. Po vjeri su animisti i vjeruju da se duhovi mogu vratiti u oblicima 
kolibrića, leptira ili zmija. Oni mogu zarobiti duši živih ljudi i izazvati bolest ili smrt. Današnji Itoname su 
kršćani i uzgajivači kukuruza, manioke, riže i duhana. 

